2015-yilgi Yevropa Chempionlar ligasi finali Berlinda o‘tkaziladi

UEFA tomonidan 2014-2015 yilgi mavsumda Yevrokuboklar finalini qabul qiluvchi stadionlar nomi e’lon qilindi.

 Berlindagi “Olimpiashtadion” o‘yingohi
Unga ko‘ra Yevropa Chempionlar ligasi finali Berlindagi “Olimpiashtadion” o‘yingohida bo‘lib o‘tadi. Berlindagi ushbu stadion ayni paytga qadar 1974 va 2006-yillardagi Jahon chempionati o‘yinlariga mezbonlik qilgan.
Shuningdek, Yevropa Ligasining 2015-yilgi finali Yevro-2012 o‘yinlari bo‘lib o‘tgan Varshavadagi “Milliy” stadionda o‘tkaziladi. Ushbu ikkala shahar ham shu vaqtga qadar Yevrokuboklar finallariga mezbonlik qilmagan.
Qayd etib o‘tish joiz, 2014-yilgi mavsum Chempionlar Ligasi finali Lissabon shahrida va Yevropa Ligasi finali Turin shahrida o‘tkaziladi.